میرا نام جوکر

میرا نام جوکر 1970 وچّ بنی ہندی فلم ہے۔ اس دا بنان والا اتے ڈریکٹر راج کپور ہے اتے اسے نے مکھ کردار نبھایا ہے۔
کہانی
﻿ایہہ راجو (راج کپور) دی کہانی ہے جسدا باپ سرکس دی دنیا دا مشہور اداکار سی پر کلا بازی دا سٹنٹ دکھاؤندے وقت ہوئے حادثے وچّ اس دی موت ہو جاندی ہے۔ اس دے باو جود راجو دا جھکاؤ شروع توں ہی سرکس ولّ ہو جاندا ہے۔ اس فلم وچّ راجو دے جوان ہون توں لیکے اس دے آخری دن تکّ کی انتہائی جذباتی کہانی ہے۔ ایہہ تنّ حصیاں وچّ ونڈی ہوئی ہے۔

پہلا حصہ راجو منڈے دی کہانی ہے جو اپنی ٹیچر میری (سیمی گریوال) نوں چاہندا ہے۔ اسے عمر چ راجو نوں ایہہ احساس ہو جاندا ہے کہ اوہ دوسریاں نوں خوشی دین لئی پیدا ہویا ہے چاہے اس دے اپنے دل تے جو بھی گزرے۔ پھر نوجوان راجو دی کہانی شروع ہندی ہے جو جیمنی سرکس وچّ اک جوکر ہے۔ ایہہ سرکس مہیندر سنگھ (دھرمندر) دی ہے۔

اتھے راجو دی ملاقات اک روسی آرٹسٹ مرینا (کسینیا) نال ہندی ہے۔ راجو اتے مرینا درمیان زبان دی رکاوٹ تاں ہے پھر بھی راجو اپنے دل دی آواز مرینا تکّ پہنچا دندا ہے۔ آخر اوہ دن آؤندا ہے جدوں سرکس ختم ہون دے بعد مرینا واپس روس چلی جاندی ہے۔ راجو دا دل اک بار پھر ٹٹّ جاندا ہے۔

کہانی دے آخری حصے چ راجو مینا (پدمنی) نوں ملدا ہے۔ مینا راجو نال لڑکے دی شکل وچّ رہندی ہے اتے دونوں گلیاں وچّ ناچ تماشہ دکھا کے گزارا کردے ہن۔ اک دن راجو سامھنے مینا دی حقیقت کھلھ جاندی ہے۔ اس بعد اوہ مینا نال لگاؤ محسوس کرن لگدا ہے۔ اس دوران مینا نوں سپر سٹار راجندر کمار دی اک فلم وچّ رول مل جاندا ہے جس دے بعد اوہ پچھے مڑ کے نہیں دیکھدی۔ راجو پھر اکلا رہی جاندا ہے اتے اس دے ہتھ وچّ اوہی پرانی محبوب کلاؤن ڈول ہے، جو اس دے بھولے دل دا نشان ہے۔ 
کلاکار
 راج کپور - راجو (جوکر)
 منوج کمار - ڈیوڈ 
 سمی گریوال - مریئم
 رشی کپور - ینگ راجو
 دھرمندر - مہیندر
 دارا سنگھ - شیر سنگھ
 کسینیا ریابنکینا - مرینہ
 پدمنی - مینا
 راجندر کمار - اپنے آپ 
 اچلا سچدیو - راجو دے ماتا
 ایڈورڈ سجیریدا - سوویت راج سرکس دے میمبر 
باہرلے لنک
Film review at Let's talk about Bollywood



ایہہ وی ویکھو
برسات (فلم)
میرا نام جوکر
آوارہ (فلم)
تمس
دیوداس

گٹھ:ہندی فلماں
گٹھ:بھارتی فلماں
گٹھ:بھارتی فلمی جگت